CELEX: 32021R0645
Language: hu
Date: 2021-04-15 00:00:00
Title: A Bizottság (EU) 2021/645 végrehajtási rendelete (2021. április 15.) a 605/2010/EU rendelet I. mellékletének a nyers tej, tejtermékek, kolosztrum és kolosztrumalapú termékek szállítmányainak az Európai Unióba történő beléptetésére engedéllyel rendelkező harmadik országok, illetve harmadik országokon belüli országrészek jegyzéke tekintetében történő módosításáról (EGT-vonatkozású szöveg)

2021.4.20.   
               
               
                  HU
               
               
                  Az Európai Unió Hivatalos Lapja
               
               
                  L 133/29
               
            
         A BIZOTTSÁG (EU) 2021/645 VÉGREHAJTÁSI RENDELETE
         (2021. április 15.)
         a 605/2010/EU rendelet I. mellékletének a nyers tej, tejtermékek, kolosztrum és kolosztrumalapú termékek szállítmányainak az Európai Unióba történő beléptetésére engedéllyel rendelkező harmadik országok, illetve harmadik országokon belüli országrészek jegyzéke tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikkére, bevezető mondatára, 8. cikkének (1) és (4) bekezdésére és 9. cikkének (4) bekezdésére,
         mivel:
         
                     (1)
                  
                  
                     A 605/2010/EU bizottsági rendelet (2) rögzíti a nyers tej, a tejtermékek, a kolosztrum és a kolosztrumalapú termékek szállítmányainak az Európai Unióba történő beléptetéséhez teljesítendő állategészségügyi és közegészségügyi feltételeket, valamint az állategészségügyi bizonyítványokra vonatkozó követelményeket, továbbá azon harmadik országok jegyzékét, ahonnan ilyen szállítmányok az Európai Unióba beléptethetők.
                  
               
                     (2)
                  
                  
                     Az említett rendelet I. melléklete tartalmazza azon harmadik országoknak, illetve harmadik országokon belüli országrészeknek a jegyzékét, ahonnan a nyers tej, a tejtermékek, a kolosztrum és a kolosztrumalapú termékek szállítmányai az Unióba beléptethetők, és feltünteti, hogy az ilyen árukat milyen kezelésnek kell alávetni.
                  
               
                     (3)
                  
                  
                     A tej és tejtermékek Unióba történő behozatalának Moldova számára történő engedélyezése folyamatban van és kellő időben le fog zárulni. Amíg az eljárás folyamatban van, Moldova kérelmet nyújtott be a jégkrémek – amelyek tejtermékeket tartalmazó, szobahőmérsékleten nem tárolható összetett élelmiszer-készítményeknek tekintendők – Unión keresztül történő átszállításának engedélyezése iránt. Az engedély megszerzése érdekében Moldova kérelmezte, hogy a 605/2010/EU rendelet I. mellékletének C oszlopában szerepeltessék olyan harmadik országként, amelynek nyers tejét és tejtermékeit alávetették az említett rendeletben előírt kezelésnek („C” kezelés) a ragadós száj- és körömfájás tejtermékekkel történő terjesztése kockázatának csökkentése érdekében.
                  
               
                     (4)
                  
                  
                     Tekintettel az illetékes moldovai hatóságok által az összetett élelmiszer-készítményekben található tejtermékek „C” kezelésének helyes alkalmazására vonatkozóan nyújtott biztosítékokra, helyénvaló Moldovát a 605/2010/EU rendelet I. mellékletének C oszlopában feltüntetni.
                  
               
                     (5)
                  
                  
                     Az I. melléklet C oszlopába való felvétel azonban nem érintheti az állati eredetű termékek Unióba történő behozatalára és az Unión belüli forgalomba hozatalára vonatkozó egyéb uniós rendelkezésekből eredő kötelezettségeket, különösen a létesítményeknek az (EU) 2019/625 felhatalmazáson alapuló bizottsági rendelet (3) 5. cikke szerinti jegyzékével kapcsolatos kötelezettségeket.
                  
               
                     (6)
                  
                  
                     A 605/2010/EU rendeletet ezért ennek megfelelően módosítani kell.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 605/2010/EU rendelet I. mellékletében található táblázat az „MA–Marokkó” bejegyzés után az alábbi bejegyzéssel egészül ki:
            
               
                           „MD
                        
                        
                           Moldova
                        
                        
                           0
                        
                        
                           0
                        
                        
                           +”
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 15-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 18., 2003.1.23., 11. o.
         
         
            (2)  A Bizottság 605/2010/EU rendelete (2010. július 2.) az emberi fogyasztásra szánt nyers tejnek és tejtermékeknek, kolosztrumnak és kolosztrumalapú termékeknek az Európai Unióba történő beléptetésére vonatkozó állategészségügyi és közegészségügyi feltételek, illetve a szükséges állategészségügyi bizonyítványokra vonatkozó feltételek megállapításáról (HL L 175., 2010.7.10., 1. o.).
         
            (3)  A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).